CELEX: C2004/300/25
Language: et
Date: 2004-12-04 00:00:00
Title: Euroopa Kohtu (kuues koda) 7. oktoobri 2004. aasta otsus kohtuasjas C-379/02 (Østre Landsret'i eelotsusetaotlus): Skatteministeriet versus Imexpo Trading A/S (Ühine tollitariifistik — Tariifirubriik — Klassifitseerimine koondnomenklatuuri — Bürootooli alusraamid)

4.12.2004   
            
            
               ET
            
            
               Euroopa Liidu Teataja
            
            
               C 300/13
            
         
      EUROOPA KOHTU
   
   (kuues koda)
   7. oktoobri 2004. aasta otsus
   kohtuasjas C-379/02 (Østre Landsret'i eelotsusetaotlus): Skatteministeriet versus Imexpo Trading A/S (1)
   
   (Ühine tollitariifistik - Tariifirubriik - Klassifitseerimine koondnomenklatuuri - Bürootooli alusraamid)
   (2004/C 300/25)
   Kohtumenetluse keel: taani
   Kohtuasjas C-379/02, mille esemeks on Euroopa Kohtule EÜ asutamislepingu artikli 234 alusel Østre Landsret'i (Taani) poolt 15. oktoobri 2002. aasta otsusega 21. oktoobril 2002 Euroopa Kohtule esitatud eelotsusetaotlus nimetatud kohtus pooleliolevas asjas järgmiste poolte vahel: Skatteministeriet versus Imexpo Trading A/S, on Euroopa Kohus (kuues koda), koosseisus: koja esimees A. Borg-Barthet ja kohtunikud J.- P. Puissochet (ettekandja), S. von Bahr; kohtujurist L. A. Geelhoed, kohtusekretär R. Grass, 7. oktoobril 2004 teinud otsuse, mille resolutiivosa on järgmine:
   Nõukogu 23. juuli 1987. aasta määruse (EMÜ) nr 2658/87 I lisas sisalduvat koondnomenklatuuri tariifi- ja statistikanomenklatuuri ning ühise tollitariifistiku kohta, mida on muudetud komisjoni 9. septembri 1996. aasta määrusega (EÜ) nr 1734/96, komisjoni 4. novembri 1997. aasta määrusega (EÜ) nr 2086/97, komisjoni 26. oktoobri 1998. aasta määrusega (EÜ) nr 2261/98 ja komisjoni 12. oktoobri 1999. aasta määrusega (EÜ) nr 2204/99, tuleb tõlgendada nii, et sellises asjas nagu põhikohtuasjas, milles pooled ei ole ühel nõul selles, kas põhikohtuasjas vaadeldavad plastmassist bürootoolide alusraamid kuuluvad alamrubriiki 3918 10 90 või 9403 70 90, tuleb eelistada nende klassifitseerimist esimesena nimetatud alamrubriiki.
   
      (1)  EÜT C 7, 11.1.2003.